alexandrainst/scandi-wiki huggingface dataset:
Hedrum kirke

Hedrum kirke er en romansk steinkirke fra middelalderen bygget omkring 1100 i Hedrum i Larvik kommune, Vestfold og Telemark fylke. Byggverket er i stein og har 218 plasser. Kirken har vernestatus fredet.

Historie
I Borgarting kristenrett, som er skrevet rundt 1080, er Hedrum kirke nevnt som en av seks fylkeskirker i Viken, området rundt Oslofjorden. Før det var opprettet bispedømmer, ble fylkeskirkene utpekt av kongen. Det kan ha stått en kirke i Hedrum i 1060, og den var antakelig en trekirke. Steinkirken ble reist omkring 1100. I 2010 feiret kirken sitt 950-årsjubileum.

Bygningen
Kirken har rektangulært skip, kvadratisk kor og apside. Bygningsarkeologiske undersøkelser viser at apsiden er tilføyet senere. Bueåpningen til apsiden har samme utforming som korbuen og dette tyder på at de kan være samtidige. En kan derfor anta at det har ligget en eldre trekirke øst for koret som senere er blitt erstattet med apsiden.

Skipet ble forlenget med fire meter i 1666, så vestpartiet med portal og døråpninger er fra etter reformasjonen.

Et klokketårn i tre med våpenhus ble tilført i 1859.

Kirken ble restaurert i 1920-årene. Da ble utvendig puss fjernet, slik at steinen kom til syne, og sakristiet på nordsiden av koret ble oppført.

Kirken er viet til St. Mikael.

Inventar

Hedrum kirke er en av få kirker i Norge som har bevarte gravheller av stein i kirkegulvet. Disse er fra tiden da kirken var eid av godseieren til Fritzøe. Buefeltene på galleriet er dekorert med bilder av Jesus og apostlene. Det eneste som er igjen av middelalderens inventar er en gotisk Madonna-skulptur i nordøstre hjørne av koret. Prekestolen er fra 1589 og laget i renessansestil.

Altertavlen  er i bruskbarokk stil og ble gitt av Peder Tøgersen og Hilvig Mickelsdatter i 1664. Overetasjen er gjengitt her. De to kvinneskikkelsene på hver side av bildet er til venstre Måteholdet (Temperantia) og til høyre Visdommen (Prudentia). Videre finner vi Peter med nøkkel og Johannes med kalken. Bildet i midten er et oppstandelsesbilde. 

Hedrum kirke har en god del gravminner som dekker store deler av gulvet i kirken. Kirkens gravminner er registrert av DIS-Norge.

Omgivelser 
Det er kirkegård ved kirken. Hedrum prestegård er sørvest for kirkegården. Det ligger et gravfelt fra jernalderen like ved kirken.

Referanser

Litteratur

Eksterne lenker
 Larvik kirkelige fellesråd
 
 Om Hedrum kirke og gravfelt på nettsidene til Kulturarv i Vestfold fylkeskommune
 Heftet Vestfolds vakre middelalderkirker
 

Kirker i Larvik
Kirker i Larvik prosti
Norske middelalderkirker i stein
Kulturminner i Larvik
Larviks historie
Religiøse bygninger fra 1100-tallet
Langkirker i Tunsberg bispedømme
Valgkirker i 1814
Foibe

Foibe (gresk: Φοίβη) var i henhold til gresk mytologi en av titanene, en opphavelig gudinne, datter av Uranos (Himmelen) og Gaia (Jorden).

Navnet hennes er assosiert med de greske ordene foibos i meningen «skinnende» eller «strålende», foibaô, «å rense», og foibazô, «å gi profeti». Hun var tradisjonelt knyttet til månen (se Selene), som i den elisabethanske dramatikeren Michael Draytons Endimion and Phœbe (1595), den første bevarte behandlingen av Endymion-myten på engelsk. Hennes make var broren Koios, og med ham fikk to døtre, Leto som fødte Apollon og Artemis, og Asteria, stjernegudinnen som fødte datteren Hekate.

Orakelet i Delfi 
Foibe var den tredje gudinne som holdt orakelet i Delfi og som hun deretter ga til sitt barnebarn Apollon på hans fødselsdag.

I henhold til en tale som Aiskhylos i Eumenidene som han legger i munnen på prestinnen i Delfi, mottok hun kontrollen over orakelet i Delfi fra Themis: «Foibe i denne rekkefølgen synes å ha vært hans [Aiskhylos] private oppfinnelse,» mener forskeren D.S. Robertson, begrunnet i at tre store fordelinger av orakelkraft ved Delfi tilsvarte tre generasjoner av guder, «Uranos, som var passende, ga orakelet til sin hustru Gaia og Kronos ga sin del passende til sin søster Themis.»

Da det var Zevs tur å gi gaven kunne ikke Aiskhylos fortelle at orakelet ble gitt direkte til Apollon for han var ikke født ennå, merket Robertson seg, og således ble Foibe koblet inn. Disse antatte mannlige utnevnelser av makt ved Delfi som uttrykt av Aiskhylos er ikke født ut av den vanlige moderne rekonstruksjonen av hellige steder i den førolympiske historien.

Referanser

Eksterne lenker 
 Phoebe, Theoi.com

Titansk guddom
Månegudinner
NUFF

Nordisk Ungdomsfilmfestival er en filmfestival for ungdom. Den ble i 2008 arrangert i Tromsø. NUFF ble for første gang arrangert i 2003.

Unge, filminteresserte mennesker fra Norden mellom 15-25 kan delta med egenprodusert film.

NUFF er den eneste ungdomsfilmmønstringen som samler de beste ungdomsfilmene fra alle nordiske land.

De påmeldte filmene deles opp i tre aldersgrupper: 15 – 17, 18 – 20 og 21 – 25. En jury av tre personer fra filmmiljøet velger ut en vinner i hver alderskategori.

Eksterne lenker 
 Nuff.no

Filmfestivaler i Norge
Festivaler i Troms og Finnmark
Repeterende arrangementer etablert i 2003
Fon kirke

Fon kirke (Foden kirke) er en langkirke fra  1100-tallet i Fon i Tønsberg kommune, Vestfold og Telemark fylke. Kirken er bygd i stein og er oppført i romansk stil. Den har 130 plasser. Kirken har klokketårn oppført 1839, men kirken har hatt klokketårn også tidligere.

Kirken har prekestol fra 1603 og altertavle fra 1633. Det er to kirkeklokker i Fon kirke, begge er støpt av Olsen Nauen Klokkestøperi på Sem. Tidlig på 1990-tallet ble det oppdaget en sprekk i en av kirkens gamle klokker, og en ny klokke ble støpt. Kirkens eldste klokke er å se i Olsen Nauens klokkemuseum.

Litteratur

Eksterne lenker 
 
 
 Vestfolds vakre middelalderkirker (PDF-bok)
 Re kirkelige fellesråds presentasjon av kirken
 Fon kirke i Store norske leksikon

Kirker i Tønsberg
Kirker i Tønsberg domprosti
Kulturminner i Tønsberg
Norske middelalderkirker i stein
Religiøse bygninger fra 1100-tallet
Olavskapellet Sandefjord

Olavskapellet Sandefjord er en langkirke fra 1962 i Sandefjord kommune, Vestfold fylke.

Kapellet er oppført i tilknytning til menighetshuset for Sandar menighet. Byggverket er i betong og har 70 plasser.

Referanser

Litteratur

Eksterne lenker 
 

Kirker i Sandefjord
Kirker i Sandefjord prosti
Norske kirker fra 1962
Kulturminner i Sandefjord
Sandefjord kirke

Sandefjord kirke er en langkirke fra 1903 i Sandefjord kommune, Vestfold og Telemark fylke. Byggverket er i tegl og har 600 plasser.

Kirken 1872-1900
Den forrige Sandefjord kirke var en liten hvit trebygning fra 1872. Den var plassert parallelt med Storgaten, i området mellom nåværende Kongensgate og Rådhusgaten. Kirken var omgitt av en kirkepark som grenset mot Storgate  og det som var den daværende Kirkegaten den nåværende Skolegaten. Denne gaten gikk tvers igjennom dagens Bypark på skrå med retning  opp til Christopher Hvidts plass.  Kirken  gikk med i bybrannen i 1900 
sammen med store deler av sentrum for øvrig.

Kirken fra 1903
Etter brannen ble dagens Sandefjord kirke bygget, den stod ferdig i 1903.
Innvendig er kirken senere blitt betydelig fornyet. Altertavlen ble laget i 1963 av Dagfin Werenskiold og består av 17
felter grovt hugget i mahogny. Den er meget stor og inneholder scener fra Jesu liv.

Klokkespillet i Sandefjord kirke er datastyrt og er av internasjonal standard. Det spiller hver time på dagtid.

Kirken er kun åpen i forbindelse med kirkelige handlinger og andre annonserte arrangementer.

Kirkegården er ved kapellet, på nordsiden av Landstads gate. Gravminnene der er registrert av Slekt og Data.

Referanser

Litteratur

Eksterne lenker  
 
 
 
 Roar Bredal og Svein Rustad: Sandefjord kirke (hos Tunsberg bispedømme)
 Roar L. Tollnes: Sandefjord kirke  (finnes også som PDF )
 Sandefjord bibliotek om altertavlene i kirken

Kirker i Sandefjord
Kirker i Sandefjord prosti
Kulturminner i Sandefjord
Norske kirker fra 1903
Carl Michalsen
Polyfemos

Polyfemos (gresk: Πολύφημος) var i den greske mytologien en kyklop. Han var Poseidons og Thoosas sønn, arbeidet som gjeter på Sicilia og var en menneskeeter med umåtelige krefter. 

Helten Odyssevs møtte denne menneskeetende kjempen på en av sine reiser. Odyssevs og hans menn ble sperret inne i Polyfemos' hule og flere av dem ble spist opp.  Til slutt lyktes Odyssevs med list å gjøre kyklopen blind gjennom å stikke en glødende påle i hans eneste øye. Odyssevs og hans gjenværende menn lyktes da å flykte ut av hulen, men han pådro seg Poseidons vrede og hans hjemkomst ble kraftig forsinket.

Kilder 

Vesener i gresk mytologi
Odysseen
Skjee kirke

Skjee kirke er en romansk langkirke fra 1100-tallet nær tettstedet Stokke i Sandefjord kommune, Vestfold og Telemark fylke.

Byggverket er i stein og har 320 plasser. Det er en langkirke fra 1100-tallet. Den har gallerier, kristusbilde fra 1692, rokokko-altertavle og renessanse-prekestol.

Plassering 
Skjee kirke ligger på Raet, like ved Raveien, (som akkurat her heter Stokke Ravei), som siden førkristen tid har vært hovedveien gjennom Vestfold. Området er rikt på kulturminner.

Historie 
Kirken var innviet til apostlene Peter og Paulus. Ved reformasjonen overtok kongen, som da var kong Christian III, alle kirkens eiendommer. I 1673 ble Jarlsberg grevskap opprettet på grunn som tilhørte kongen. Skjee kirke fulgte med, og tilhørte i vel hundre år grevskapet. I 1775 ble kirken solgt videre til flere større gårdeiere i området som sognet til kirken. Kirken har trolig vært i menighetens eie siden 1846 da det ble utført en stor ombygging og reparasjon.

Ombygging 1846 
På 1800-tallet kom det krav om kirkebyggenes størrelse i forhold til menigheten. Det var også i mange tilfelle ønskelig å forbedre lysforholdene, menigheten kunne nå lese i en salmebok. Resultatet var at mange middelalderkirker ble revet eller bygget om. Skjee kirke ble utvidet ved at sørveggen ble flyttet ca. 1,5 m ut, og korveggen 6 m mot øst. Skilleveggen mellom skip og kor ble fjernet, og i den nye sørveggen ble det plassert 3 store rundbuede vinduer. Veggen mot nord er autentisk, og uten vinduer, som i middelalderen. Kirken fikk også to gallerier, med plass til 140 mennesker tilsammen.

I dag 
Skjee kirke har de senere årene blitt møteplass for arrangementet «Lys til ettertanke», til minne om trafikkofre i Vestfold. Arrangementet er i regi av Trygg Trafikk.

Referanser

Litteratur

Eksterne lenker 
 Stokke kirkelige fellesråd
 Lokalhistoriewiki
 
 

Kirker i Sandefjord
Kirker i Sandefjord prosti
Norske middelalderkirker i stein
Kulturminner i Stokke
Religiøse bygninger fra 1100-tallet
Byggverk i Sandefjord
Slagen kirke

Slagen kirke er en langkirke fra 1901 i Tønsberg kommune i Vestfold og Telemark fylke. Den er bygd i teglstein og har to store tårn mot vest. Kirken har over 500 plasser. Arkitekt er Halfdan Berle.

Historikk, bygg og interiør

Organisering
Slagen kirke tilhører Nordre Slagen sogn Tønsberg domprosti og Tunsberg bispedømme. Sognet tilhørte tidligere Sem prestegjeld. Kirken blir tidvis kalt Nordre Slagen kirke til forskjell fra Søndre Slagen kirke som ble reist i 1972 lengre sør i kommunen etter at Søndre Slagen ble eget prestegjeld samme år.

Kirkegård og omgivelser
Rundt kirkebygget er det kirkegård. Der er Vestfold-maleren Sven Jørgensen gravlagt. Like ved er også et  kapell. 

Kirkebygget ligger på Klokkeråsen, en høyde 5 kilometer nordøst for Tønsberg sentrum. Noen hundre meter unna ligger Oseberghaugen, en rik skipsgrav fra vikingtida der Osebergskipet ble gravd ut i 1904. Ved oppkjørselen til kirken ligger også Klokkeråsen barneskole, en skole som var i bruk fra 1872 til 2009.

Referanser

Eksterne lenker
 
 
 Presentasjon av gamle Slagen kirke i Bygdebok for Sem og Slagen fra 1959
 Om det gamle orgelet i kirken
 Om Sem prestegård ved Slagen kirke
 DIS Vestfold

Kirker i Tønsberg
Kirker i Tønsberg domprosti
Kulturminner i Tønsberg
Norske kirker fra 1901
Halfdan Berle
Kirkebranner i Norge
Tønsberg domkirke

Tønsberg domkirke er en langkirke og katedral fra 1858 i Tønsberg i Vestfold og Telemark fylke. Domkirken er hovedkirken i Tunsberg bispedømme fra 1948. Tønsberg domkirke er en menighet i Den norske kirke. Kirketårnet rager 50 meter over havet, og har en høyde på 39 meter, noe som gjør den til Vestfolds nest høyeste bygning, etter Signaturen på Kaldnes, også i Tønsberg kommune.

Byggverket er i tegl og har 550 plasser. Kirken er reist på Lavranskirkens grunn. Lavranskirken (Laurentiuskirken) ble oppført på 1100-tallet og revet 1811–1814. Prekestolen er fra 1621, altertavla fra 1764 fra Mariakirken. Orgelet er fra 2008 og bygget av Ryde & Berg Orgelbyggeri. Fasaden er tegnet av arkitekt Ulf Oldæus.

Altertavla, som har rike barokkutskjæringer, er skåret av Jens Jølsen i 1764. Maleriet viser Jesus i Getsemane og er malt av Jacob Pedersen Lindgaard i 1770. Altertavla kom fra Mariakirken i 1939. Tavla ble da utvidet med søyler og vinger på hver side og nye skulpturer på sidene og toppen. Prekestolen, som er rikt utskåret, ble hentet fra Lavranskirken og tatt i bruk i 1939. Døpefonten er i marmor og formet som en snodd søyle med vinløv.

Referanser

Litteratur

Eksterne lenker 
 
 
 Artemisia.no
 
 Høgskolen i Vestfold
 Bilde av domkirken fra 1902 hos Nasjonalbiblioteket

Katedraler i Norge
Kirker i Tønsberg
Kirker i Tønsberg domprosti
Christian H. Grosch
Kulturminner i Tønsberg
Religiøse byggverk fra 1858
1858 i Norge
Undrumsdal kirke

Undrumsdal kirke er en kirke konstruert som en rektangulær langkirke, fra 1882 i Våle i Tønsberg kommune, Vestfold og Telemark fylke.

Byggverket er i tre og har 175 plasser. Ved restaureringen i 1981 fikk kirken to billedvever av Else Marie Jakobsen, hver på 200 x 150 cm. Temaene er «Nattverden» og «Oppstandelsen».

Tidligere kirker

Den forrige kirken på stedet var en åttekantet bygning oppført i 1730 på gården Rød omkring 500 meter fra nåværende kirke. Bygget beskrives som «moske-stil» og svært uanselig med opp til 100 sitteplasser. En del materialer fra dette kirkebygget ble brukt i det etterfølgende, resten ble solgt brukt i hus i distriktet.

Den oktogonale kirken ble bygget i løpet av sommeren 1730 og innviet av biskop Deichman 22. september 1730. Den omtales som liten. Kirken var i privat eie til 1876 da den ble innløst av kommunen og revet i 1880 fordi den var for liten og i dårlig stand. Det er uklart om stavkirken sto på samme sted som den oktogonale kirke. Denne åttekantede kirken var oppført i tømmer og stolene sto i amfi omkring midtgangen. For enden av midtgangen var alteret og over dette en glugge i veggen som utgjorde prekestolen. Gluggen var omkring en meter bred og så høy at prestens hode og overkropp var synlig. Taket skal ha vært tilspisset med et lite tårn. Rønningen siterer Kraft som mente at formen var inspirert av «de i Tyrkien brugelige moskeer». Lorentz Dietrichson mener det inspirasjonen snarere er fra de «Petrowske» kirker i Russland.

Fra middelalderen til 1730 sto der en stavkirke viet til Mikael. Stavkirken er omtalt i dokumenter fra før svartedauden, første kjente omtale fra 1315 ifølge Helland.

Referanser

Litteratur

Eksterne lenker 
 
 DIS-Vestfold Bildeside
 
 Re kirkelige fellesråds presentasjon av kirken

Kirker i Tønsberg
Kirker i Tønsberg domprosti
Kulturminner i Tønsberg
Religiøse byggverk fra 1882
1882 i Norge
Den norske sjømannskirken (Antwerpen)

Den norske sjømannskirken er en sjømannskirke fra 1870 i Antwerpen, Belgia.

Byggverket er i teglstein. Et tilbygg ble reist i 1930. Tomten kirken står på ble tidligere brukt som stall-område for Antwerpens bytrikk.

Eksterne lenker
 Sjømannskirken i Antwerpen

Norske kirker i utlandet
Religiøse byggverk fra 1870
1870-årene i Belgia
Den norske sjømannskirken (Dubai)

Den norske sjømannskirken i Dubai er en sjømannskirke fra 1976.

Byggverket er i tre og har 100 plasser.

Eksterne lenker
Sjømannskirken i Dubai

Sjømannskirken
Norske kirker i utlandet
Kirker fra 1976
1970-årene i De forente arabiske emirater
Den norske sjømannskirken (Göteborg)

Den norske sjømannskirken er en sjømannskirke og langkirke fra 1958 i Göteborg, Sverige.

Byggverket er i mur og har 180 plasser.

Eksterne lenker
 Sjømannskirken i Göteborg

Norske kirker i utlandet
Kirker fra 1958
1958 i Sverige
Den norske sjømannskirken (Hamburg)

Den norske sjømannskirken er en sjømannskirke fra 1959 i Hamburg, Tyskland.

Byggverket er i mur og tegl og har 100 plasser.

Eksterne lenker
 Sjømannskirken i Hamburg

Norske kirker i utlandet
Kirker fra 1959
1959 i Tyskland
Hamburg
Den norske sjømannskirken (Houston)

Den norske sjømannskirken er en sjømannskirke fra 1983 i Houston, USA. Den ligger i Pasadena. Grunnsteinen til kirken ble lagt ned av Kong Olav V 11. oktober 1982, og han var også til stede ved innvielsen i 1983.

Byggverket er i murstein og tre og har 150 plasser.

Referanser

Eksterne lenker
Sjømannskirken i Houston (offisiell side)
Sjømannskirken i Houston

Houston
Norske kirker i utlandet
Kirker fra 1973
1983 i Texas
Byggverk i Texas
Houston
Den norske sjømannskirken (Kobe)

Den norske sjømannskirken eller Den norske kirke i utlandet har arbeidet i byen Kobe i Japan siden 1950-tallet. 9. november 1958 ble det første sjømannskirken i Kobe innviet av daværende generalsekretær Johannes Aardal. På 80-tallet ble det satt opp et nytt bygg, et stort kompleks i 11 etasjer som også inneholdt et hotell, hvor Den norske kirke i utlandet eide en tredel. Kirkedelen ble vigslet av Per Lønning, daværende biskop i Bjørgvin, 4. september 1988.

I 2002 vedtok man å legge ned kirken, den ble formelt avvigslet 13. oktober

Eksterne lenker
 Historien til sjømannskirkens stasjon i Kobe

Norske kirker i utlandet
Kirker fra 1958
1958 i Japan
Den norske sjømannskirken (Montreal)

Den norske sjømannskirken i Montreal ble drevet fra 1929 til 1994 i Montréal, Canada. Stasjonen ble i utgagnspunktet barfe drevet sommerstid, ettersom St. Lawrence-elva var tilfrosset vinterstid og det derfor ikke var trafikk av norske skip. Fra 1939 ble det imidlertid helårsdrift, etter at et samarbeid var inngått med Norwegian Lutheran Church of America om at sjømannspresten også skulle drive regulært menighetsarbeide.

I krigsårene sank skipstrafikken, men sjømannspresten fungerte som feltprest ved Little Norway.

Kirken holdt til i lokaler i 408 St. James West fram til 1949. I perioden fra 1950 til 1970 hadde kirken tilhold i 1892 Dorchester Street West. I 1971 ble et nytt kirkebygg innviet av daværende generalsekretær Johannes Aardal.

Skipstrafikken i Montreal gikk sterkt ned i løpet av 1980-tallet, og kirken ble vedtatt nedlagt på grunn av dette. Siste gudstjeneste ble holdt pinsedag 1994.

Eksterne lenker
  Historien om sjømannskirken i Montreal

Norske kirker i utlandet
Den norske sjømannskirken (New Orleans)

Den norske sjømannskirken er en sjømannskirke som er bygd som en rektangulær kirke fra 1968 i New Orleans, USA.

Byggverket er i murstein og har 100 plasser.

Kirken ble vedtatt nedlagt i juni 2016 på grunn av få fastboende nordmenn i området.

Referanser

Eksterne lenker
 

Norske kirker i utlandet
Kirker fra 1968
1968 i Louisiana
Den norske sjømannskirken (New York)

Den norske sjømannskirken er en sjømannskirke fra 1992 i New York, USA.

Byggverket er i betong og stål og har 315 plasser.

Eksterne lenker
Sjømannskirken i New York

Sjømannskirken
Norske kirker i utlandet
Kirker fra 1992
1992 i New York (delstat)
Den norske sjømannskirken (Rotterdam)

Den norske sjømannskirken i Rotterdam i Nederland er en sjømannskirke fra 1914.

Byggverket er i tre og har 86 plasser. Kirken ble innviet 26. juli 1914. I 1937 ble kirken flyttet for å gi plass til Maastunnelen. Kirken ble da vigslet på nytt. Den nye tomta er på byens høyeste punkt, 0,5 moh.

Utsmykningene ble foretatt av riksantikvarens konservator Domenico Erdmann. Altertavla er en kopi av Rubens-eleven Anthonis van Dycks maleri med ramme tegnet av Domenico Erdmann og skåret ut av treskjæreren Johannes Kjosås fra Nordheimsund. Den sto klar til gjeninnvielsen i 1937 sammen med prekestol av 1600- tallsstykker og døpefont av norsk gråhvit marmor. Tre glassmalerier ble laget av den limburgse kunstneren Max Weiss og donert av sørlandsrederne Willy Oppen, Arnt J. Mørland og Gowart Olsen i 1951.

Referanser

Eksterne lenker
 Sjømannskirken i Rotterdam

Rotterdam
Kirker fra 1914
1910-årene i Nederland
Byggverk tegnet av Arnstein Arneberg
Magnus Poulsson
Den norske sjømannskirken (San Francisco)

Den norske sjømannskirken er en sjømannskirke fra 1910 i San Francisco i USA.

Byggverket er i mur og tre og har 130 plasser.

Prest i denne kirken er John Arne Lund, fra desember 1997. Han var også prest der fra 1985 til 1990.

Eksterne lenker
 

Norske kirker i utlandet
Kirker i USA
Sjømannskriken
Kirker fra 1910
1910 i California
Ullsfjorden

Ullsfjorden (kvensk: Moskivuono, nordsamisk: Moskavuotna) er en fjord i kommunene Tromsø, Lyngen og Karlsøy i Troms. Fjorden er 110 kilometer lang i henhold til kartverkets målinger; NAF Veibok oppgir 75 kilometer. 

Fjorden strekker seg fra Lyngstuva i nord, til Sjøvassbotn i sør og skjærer inn i et alpint område med mange tinder, små breer, elver og vann. Den sørlige delen av fjorden, fra Storstraumen til Sjøvassbotn, kalles ofte Sørfjorden. Fra Sjøvassbotn er det kun 2,5 kilometer over til Balsfjord. Rett nord for Storstraumen går fjordarmen Kjosen ca. 12 kilometer østover, til den møter det 3 kilometer brede Lyngseidet. Vest for fjorden ligger halvøya Stuoranjárga, i øst ligger Lyngenhalvøya med Lyngsalpan og fjellet Jiehkkevárri på  meter over havet. Fjorden krysses av bilfergen Breivikeidet–Svensby og det planlegges en bru over fjorden, Ullsfjordforbindelsen.

Navnet Ullsfjord er sammensatt av åsen Ull fra norrøn mytologi og "fjord". Ull er guden for jakt og skigåing.

Kraftutbygging i Ullsfjorden (Sørfjorden)
NVE har i 2010 mottatt søknader fra Troms Kraft Produksjon AS, Skognes og Stordalen kraftlag A/S / Fjellkraft og fra Småkraft AS om utbygging av syv småkraftverk i den indre del av Ullsfjorden (Sørfjorden). I tillegg er det inne til behandling en søknad om å bygge en ny 132 kV-kraftlinje i området. I behandlingen ser NVE alle kraftverkene samlet for å vurdere konsekvensene. Etter behandling har NVE sent sin anbefaling til Olje- og energidepartementet i januar 2013, der fire av disse frarådes for utbygning. De anbefalte kraftverkene vil få en årsproduksjon på 86 GWh, mens de som frarådes ville kunne fått en produksjon på 211,3 GWh. Av positive effekter er blant annet nevnt miljøvennlig energiproduksjon og lokal verdiskapning, samt skatter til det offentlige. Imidlertid er disse prosjektene av Naturvernforbundet vurdert til å være noen av de mest kontroversielle i Norge nå. Det er også flere lokale interessenter som har vært negative til planene.

Det er Ritaelva kraftverk, Sveingard kraftverk med regulering av Skogneselva, samt Turrelva kraftverk I i Turrelva som anbefales bygget. Skognesdalen, Rieppeelva og Steinnes kraftverk med regulering av blant annet Skogneselva, Stordal kraftverk med regulering av Stordalelva og Turrelva kraftverk II i den øverste delen av Turrelva frarådes.

Referanser

Eksterne lenker 
 Ullsfjord i utvikling
 NVE - Planer for vannkraft i Ullsfjorden.

Fjorder i Tromsø
Fjorder i Lyngen
Fjorder i Karlsøy
Den norske sjømannskirken (San Pedro)

Den norske sjømannskirken er en sjømannskirke fra 1951 i San Pedro (Los Angeles) i delstaten California.

Byggverket er i mur og tre og har 250 plasser. Siden 1952 har Den norske sjømannskirken drevet kirken sammen med Svenska kyrkan i utlandet. Fra begynnelsen av 1990-tallet har også kirken i San Pedro også samarbeidet med Den færøyiske sjømannsmisjonen.

Kirken ble blant andre finansiert av konsul Lars Christensen.

Referanser

Eksterne lenker 
 
 Sjømannskirken i San Pedro

Norske kirker i utlandet
Kirker fra 1951
1951 i California
Den norske sjømannskirken (Singapore)

Den norske sjømannskirken er en sjømannskirke fra 1965 i Singapore.

Byggverket er i mur og har 300 plasser. Kirken drives sammen med Svenska kyrkan i utlandet.

Eksterne lenker
 Sjømannskirken i Singapore

Sjømannskirken
Norske kirker i utlandet
Kirker fra 1965
1960-årene i Singapore